Diałeto vèneto sentral-setentrional

El vèneto sentro-setentrional el xe ła variante vèneta parlà inte ła Marca trevixana e groso modo el corispónde al trevixan destra Piave (trevixan meridionałe) che el tira al venesian e al vèneto sentrałe.

El trevixan sinistra Piave (trevixan setentrional) invese el tira al belumat e el va far parte del veneto setentrional.

Łe caratarìstiche pi particołari łe xe:

 finałi in -r, -l anca derivàe da dopie latine (oltre a n, r, l normałi): fradel da lat. fratellu[m], ła pel da lat. pelle[m], el fer da lat. ferru[m], caval da lat.volg. caballu[m] al posto de łe fórme xenerałi fradeło, ła pełe, el fero, cavało 
 oltre a łe fórme xenerałi come canal, campanil, saver, parol, faxol / faxiol, can, tren, paron
 parò el ga manco consonanti finałi del vèneto setentrional e donca el ga fórme xenerałi come: toco, gato, pómo
 secónda p.singołar precixa de ła tersa come el vèneto setentrional ma co vocal finałe (-a/-e , donca gnente metafonexi): te sente = el sente, te perde = el perde
 prima plural in -én: magnén (magnémo), sentén (sentimo/sentémo)
 calche caxo de metafonexi se ghe xe -i finałe: ròcol - ròcui , córar - curi
 el conejanéxe el ga łe vecie forme cior (tor), el ciol (el tol) che inte el resto del vèneto invese łe ga sopravivesto soło inte el famóxo cio! (orixinariamente inperativo de "cior")

sentral-setentrional